stanford-oval/wikipedia huggingface dataset:
OpenDocument
Aiheesta muualla

Yleisesti:
OASIS OpenDocument Essentials (Arkistoitu – Internet Archive) A book describing the OpenDocument format (available on-line).
OASIS Open Document Format Technical Committee
Tim Bray of Sun on Open Office XML ISO Certification
The Future Is Open: What OpenDocument Is And Why You Should Care by Daniel Carrera
The announcement of OpenDocument's approval from OASIS (Arkistoitu – Internet Archive)
OpenDocument for Spreadsheets ( Arkistoitu – Internet Archive) Morten Welinders complaints that the spreadsheet spec doesn't define anything about formulas .
And a reply from Eike Rathke.
OpenFormula (Arkistoitu – Internet Archive), a specification for spreadsheet formula extending OpenDocument
Office 2003 XML Reference Schemas Frequently Asked Questions (FAQ), Published November 17, 2003, Updated January 27, 2005.
"Open XML Incompatible With GPL "[vanhentunut linkki] by Peter Galli, June 20, 2005, eWeek.
Possible prior art for Microsoft XML patent found (Arkistoitu – Internet Archive), by Ingrid Marson, ZDNet UK, June 2, 2005.
RelaxNG with generated cross-references (Arkistoitu – Internet Archive) (the Relax-NG specification of OpenDocument, with all explanatory text removed and a hyperlinked cross-reference added)
spreadopendocument.org (Arkistoitu – Internet Archive), a website advocating OpenDocument
Brian Jones: Office XML Formats, a program manager in Microsoft Office working on the XML functionality and file formats
"Ballmer: 'Linux is a cancer'" by Thomas C Greene, The Register, June 2, 2001
Europe's Telematics between Administrations Committee (TAC) approval on conclusions and recommendations on open document formats
Documentation on the Promotion of Open Document Exchange Format; this page gathers all available information regarding the European programme’s activities for supporting the uptake of open document formats, including the "Valoris report on Open Document Formats".
Comparative Assessment of Open Documents Formats Market Overview by Valoris, aka the "Valoris Report".
The Great Massachusetts Legal Donnybrook (Arkistoitu – Internet Archive) by Marbux, section 4 (Dissecting Microsoft's Patent License), Groklaw
OASIS OpenDocument datasheet
"Microsoft Supported by Dead People" by Thor Olavsrud, InternetNews.com, August 23, 2001.
Seuraavilla sivuilla on ohjelmistoja, jotka on kehitetty OpenDocument standardin ympärille
OpenOffice.org 2.0 or later
Docvert, a Word-to-OpenDocument conversion web service
Albany (joki)

| Albanyjoki |
| --- | --- |
 Albanyjoen ylittävä jäätie.
Alkulähde:  Saint Josephin järvi
Laskupaikka:  Jamesinlahti
Maat:  Kanada
Pituus:  982 km
Virtaama:  1 420 m³/s
Valuma-alue:  135 200 km²
Intiaanileiri Albanyjoen varrella vuonna 1886.
Albany on joki Ontarion provinssissa Kanadassa. Joen pituus on 982 kilometriä ja se on Ontarion pisin joki. Valuma-alue on 135 200 neliökilometrin laajuinen. Sen tärkeimmät sivujoet ovat Ogoki- ja Kenogamijoki. Albany saa alkunsa Saint Josephin järvestä Luoteis-Ontariossa, josta se virtaa itään ja muodostaa Ebyn putouksen syöksyessään alas Kanadan kilven reunakallioilta. Vesiputouksen jälkeen joki virtaa savisella Hudsoninlahden alamaalla ja laskee lopulta Jamesinlahteen Fort Albanyn kohdalla.
Albanyjoki on nimetty Englannin kuninkaan Jaakko II:n mukaan, joka oli myös Yorkin ja Albanyn herttua. Joki oli aikoinaan tärkeä turkisten kauppatie, mutta ei yhtä tärkeä kuin Hayesjoki, koska se on etäällä muista vesiteistä.
Volkswagen Apollo

Volkswagen Apollo
Volkswagen Apollo on Volkswagenin ja Fordin yhteistyössä Brasiliassa Autoventurin tehtaalla valmistama automalli. Se on käytännössä sama auto kuin Ford Verona, eli kaksiovinen Ford Orionin sedan-versio. Apollon syrjäytti vuonna 1992 Volkswagenin mallistossa Volkswagen Pointer. Apolloa valmistettiin vuosina 1990–1992.
Harri Linnonmaa

| Harri Linnonmaa |
| --- | --- |
 Harri Linnonmaa vuonna 1972.
Henkilötiedot
Syntynyt: 30. heinäkuuta 1946 (ikä 78) Helsinki
Kansalaisuus:   Suomi
Jääkiekkoilija
Pelipaikka:  hyökkääjä
Pelaajaura
Pääsarjaura:  1963–1981
Seurat:  Töölön Vesa  HJK  HIFK
Harri Lauri Linnonmaa (s. 30. heinäkuuta 1946 Helsinki) on suomalainen jääkiekkoilija, joka pelasi hyökkääjänä SM-sarjassa- ja sittemmin liigassa aikana 1963–1981. Linnonmaa edusti suurimman osan sarjaurastaan HIFK:ta, jossa voitti neljä Suomen-mestaruutta ja yhteensä kahdeksan SM-mitalia. Maajoukkueessa Linnonmaa pelasi 109 ottelua ja esiintyi myös viisissä MM-kisoissa sekä yksissä olympialaisissa. Linnonmaa on jääkiekkoleijona.
Ura

Linnonmaa pelasi SM-sarja- ja -liiga-uransa helsinkiläisjoukkueissa. Hän aloitti Töölön Vesassa. Kaudet 1964–1967 hän kiekkoili HJK:ssa. Seuraavat 14 vuotta Linnonmaa edusti HIFK:ta lukuun ottamatta kautta 1977–1978, jolloin hän pelasi ykkösdivisioonassa HJK:ssa. Linnonmaa voitti urallaan neljä Suomen mestaruutta ja yhteensä kahdeksan mitalia. Hän teki pelaamissaan 400 runkosarjaottelussa pisteet 203+73. Pudotuspeleissä Linnonmaa pelasi 30 ottelua tehoin 5+3. Hän pelasi uransa viimeiset kaudet Espanjassa FC Barcelonassa.
Suomea Linnonmaa edusti viisissä MM-kisoissa ja yksissä olympialaisissa. A-maaotteluita hänelle kertyi 109, joissa tuli tehot 23+10.
Muuta

Harri Linnonmaan poika Petteri pelaa Mestiksessä jääkiekkoa ja tytär Pia valmentaa Ranskassa muodostelmaluistelujoukkuetta. Harrin setä Olavi edusti Suomea pyöräilyssä Helsingin olympialaisissa.
Harri Linnonmaa on juontajana tunnetun Jaajo Linnonmaan isän serkku.
Saavutukset ja palkinnot

4 Suomen mestaruutta (1969, 1970, 1974, 1980)
2 SM-hopeaa ja 2 -pronssia
Suomen Jääkiekkoleijona #76
Tilastot

| Kausi | Sarja | Seura | O | M | S | P | R |
| --- | --- | --- | --- | --- | --- | --- | --- |
| 1963‑1964 | SM-sarja | Töölön Vesa | 9 | 2 | 1 | 3 | 0 |
| 1964‑1965 | SM-sarja | HJK | 17 | 1 | 4 | 5 | 6 |
| 1965-1966 | SM-sarja | HJK | 20 | 9 | 2 | 11 | 20 |
| 1966-1967 | Suomensarja | HJK | 13 | 19 | 6 | 25 | 10 |
| 1967-1968 | SM-sarja | HIFK | 20 | 17 | 2 | 19 | 10 |
| 1968-1969 | SM-sarja | HIFK | 22 | 15 | 2 | 17 | 24 |
| 1969-1970 | SM-sarja | HIFK | 22 | 12 | 2 | 14 | 19 |
| 1970-1971 | SM-sarja | HIFK | 32 | 11 | 4 | 15 | 27 |
| 1971-1972 | SM-sarja | HIFK | 32 | 24 | 4 | 28 | 38 |
| 1972‑1973 | SM-sarja | HIFK | 31 | 17 | 8 | 25 | 26 |
| 1973‑1974 | SM-sarja | HIFK | 34 | 23 | 4 | 27 | 16 |
| 1974‑1975 | SM-sarja | HIFK | 31 | 23 | 6 | 29 | 37 |
| 1975-1976 | SM-liiga | HIFK | 27 | 15 | 5 | 20 | 41 |
| 1976-1977 | SM-liiga | HIFK | 15 | 5 | 5 | 10 | 20 |
| 1977-1978 | I-divisioona | HJK | 7 | 3 | 0 | 3 | 4 |
| 1978-1979 | SM-liiga | HIFK | 32 | 9 | 11 | 20 | 10 |
| 1979-1980 | SM-liiga | HIFK | 28 | 16 | 10 | 26 | 16 |
| 1980-1981 | SM-liiga | HIFK | 28 | 4 | 3 | 7 | 10 |
| YHT. (SM) |  |  | 400 | 203 | 73 | 276 | 320 |
Harri Linnonmaa laukoo kohti tšekkimaalia. (MM-kisat 1970).
Meiko

| Meiko |
| --- | --- |

Valtiot:  Suomi 
Paikkakunta:  Kirkkonummi
Koordinaatit:  60°08′54″N, 24°21′12″E
Järvinumero:  81.061.1.007 
Mittaustietoja
Pinnankorkeus:  42,9 m 
Rantaviiva:  9,4 km 
Pinta-ala:  1,06 km² 
Tilavuus:  0,0046 km³ 
Keskisyvyys:  4,35 m 
Suurin syvyys:  9,45 m 
 fiMeiko 
Porkkalan vuokra-ajan (1944–1956) muistoja järven etelärannalla.
Meiko on Kirkkonummella sijaitseva kirkasvetinen järvi. Järven vedenlaatu on pysynyt erinomaisena, koska sitä ympäröivä alue on asumatonta ja veden kuormitus on hyvin vähäistä. Ilmansaasteista johtuva happamoituminen uhkaa kuitenkin järveä. Uiminen on sallittua muualla paitsi Meiko-järven vedenottamon läheisyydessä. Eläinten uittaminen on kiellettyä koko järvessä.
Meiko ja sitä ympäröivät maa-alueet ovat Natura 2000 -aluetta ja Meiko itse on suojeltu vesilain nojalla. Vesialue on Myllykylän ja Överbyn kylien osakaskuntien omistuksessa.
Meiko (81.061.1.007) kuuluu Estbyån valuma-alueeseen (81.061), joka on kolmannen jakovaiheen vesistöalue Suomenlahden rannikkoalueen (81) päävesistössä. Meiko on Estbyån alueen laajin vakavesi Humaljärven jälkeen ennen Djupströmiä ja Vaipoa. Se on Estbyån alueen luoteisia vakavesiä. Alueeseen kuuluvat myös Meikon ja Humaljärven välissä sijaitsevat metsäjärvet, kuten Immerlampi ja Korsolampi.
Aiheesta muualla

Meiko Suomen ympäristökeskuksen Järviwiki -sivuilla
Meikon salomaa (Arkistoitu – Internet Archive)
Uudenmaan ympäristökeskus: Meiko - Lappträsk
Kvarnbyn kalastuskunta
Wayne Knight

| Wayne Knight |
| --- | --- |

Henkilötiedot
Syntynyt: 7. elokuuta 1955 (ikä 69)  New York City, New York
Näyttelijä
Aktiivisena:  1979–
Merkittävät roolit:  Dennis Nedry (Jurassic Park) Don Orville (Kolmas kivi auringosta) Newman (Seinfeld)
Aiheesta muualla
IMDb 
Elonet
Wayne Knight (s. 7. elokuuta 1955 New York) on yhdysvaltalainen näyttelijä, joka tunnetaan rooleistaan tilannekomedioissa Seinfeld ja Kolmas kivi auringosta sekä elokuvasta Jurassic Park.
Ura

Knight tunnetaan kenties parhaiten tilannekomedioista Seinfeld ja Kolmas kivi auringosta. Seinfeldissa hänet nähtiin vuosina 1992–1998 Newmanin roolissa. Sarjassa Kolmas kivi auringosta hän näytteli Don Orvillea vuosina 1996–2001. Knight on myös näytellyt elokuvissa, ja hän on ollut mukana muun muassa elokuvissa  JFK – avoin tapaus ja Jurassic Park sekä lainannut äänensä elokuvaan Toy Story 2. Knight on lisäksi tehnyt lyhyitä vierailuita useissa televisiosarjoissa ja näytellyt sivurooleja elokuvissa (mm. Rottaralli).
Yksityiselämä

Wayne Knight syntyi New Yorkissa ja muutti jo varhain Cartersvilleen Georgiaan. 
Knight oli naimisissa Paula Sutorin kanssa vuodesta 1996 vuoteen 2003. Heidän hääseremoniansa vietettiin Seinfeldin vakiokastiin kuuluneen Michael Richardsin kotona. Vuodesta 2005 lähtien Knight on ollut naimisissa Holly Ann Wentlentin kanssa.
Danijel Ljuboja

Danijel Ljuboja
Danijel Ljuboja (serb. Данијел Љубоја, s. 4. syyskuuta 1978 Vinkovci, Jugoslavia) on serbialainen jalkapalloilija. Ljuboja pelaa hyökkääjänä. Hänellä on ollut sopimus vuodesta 2004 Paris Saint-Germainin  kanssa, mutta on pelannut lainasopimuksella VfB Stuttgartissa elokuussa 2005. Huhtikuussa 2006 hän solmi kolmevuotisen sopimuksen Stuttgartin kanssa . Ammattilaisurallaan Ljuboja ei ole pelannut koskaan kotimaansa sarjoissa.
Ljuboja aloitti ammattilaisena FC Sochaux'ssa kaudella 1998/1999. Kahden kauden aikana hän pelasi 62 ottelua, joissa teki 21 maalia. Kaudet 2000-2004 Ljuboja oli Stasbourgissa, jossa hän teki 34 maalia 121 ottelussa, mukaan lukien kaksi maalia kahdessa UEFA Cupin ottelussa kaudella 2001/2002. 2004/2005 Ljuboja pelasi 42 liigaottelua PSG:ssä ja teki seitsemän maalia. Hän pelasi myös viidessä Mestarien liigan ottelussa kaudella 2004/2005.
Ljuboja kuuluu Serbia ja Montenegron jalkapallomaajoukkueeseen ja pelaa vuoden 2006 MM-kisoissa.
Aiheesta muualla

Danijel Ljuboja (90minut.pl) (puolaksi)
Serbia ja Montenegron joukkue – Jalkapallon MM-kilpailut 2006
1 Jevrić |
2 Ergić |
3 Dragutinović |
4 Duljaj |
5 Vidić |
6 Gavrančić |
7 Koroman |
8 Kežman |
9 Milošević |
10 Stanković |
11 Đorđević |
12 Kovačević |
13 Basta |
14 Đorđević |
15 Dudić |
16 Petković |
17 Nađ |
18 Vukić |
19 Žigić |
20 Krstajić |
21 Ljuboja |
22 Ilić |
23 Stojković |
Valmentaja Petković
Rotanev

Rotanevin sijainti tähdistössä.
Rotanev eli β Del on Delfiinin tähdistön kirkkain tähti, ja se on Maasta 97 valovuoden päässä. Tähti on nimetty italialaisen 1700- ja 1800-luvuilla vaikuttaneen tähtitieteilijän Niccolò Cacciatoren mukaan: tähti sai nimekseen hänen sukunimensä latinankielisen version väärinpäin kirjoitettuna; Cacciatore ja Venator tarkoittavat metsästäjää. Se on viisinkertainen tähti; järjestelmän komponentit A ja B ovat fyysinen pari, loput ovat optisia komponentteja. Pääparin jäsenet ovat kirkkaudeltaan +4,1m ja +5,1m, ja molemmat ovat spektriluokkaa F; loput ovat kirkkaudeltaan alle +10m.
Riigivanem

Riigivanem eli valtionvanhin oli Viron valtionpäämies vuosina 1920–1937. Vuosina 1920–1934 riigivanem hoiti myös pääministerin tehtäviä.
Viron tasavallan riigivanemat

| Riigivanem  (syntynyt–kuollut) | Riigivanem  (syntynyt–kuollut) | Virkakausi | Puolue |
| --- | --- | --- | --- |
|  | Ants Piip (1884–1942) 1. riigivanem | 20.12.1920–25.1.1921 | Viron työpuolue |
|  | Konstantin Päts (1874–1956) 2. riigivanem | 25.1.1921–21.11.1922 | Põllumeeste Kogud |
|  | Juhan Kukk (1885–1942) 3. riigivanem | 21.11.1922–2.8.1923 | Viron työpuolue |
|  | Konstantin Päts (1874–1956) 4. riigivanem | 2.8.1923–26.3.1924 | Põllumeeste Kogud |
|  | Friedrich Akel (1871–1941) 5. riigivanem | 26.3.–16.12.1924 | Kristillinen kansanpuolue |
|  | Jüri Jaakson (1870–1942) 6. riigivanem | 16.12.1924–15.12.1925 | Viron kansanpuolue |
|  | Jaan Teemant (1872–1941?) 7. riigivanem | 15.12.1925–9.12.1927 | Põllumeeste Kogud |
|  | Jaan Tõnisson (1868–1941?) 8. riigivanem | 9.12.1927–4.12.1928 | Viron kansanpuolue |
|  | August Rei (1886–1963) 9. riigivanem | 4.12.1928–9.7.1929 | Viron sosialistinen työväenpuolue |
|  | Otto August Strandman (1875–1941) 10. riigivanem | 9.7.1929–12.2.1931 | Viron työpuolue |
|  | Konstantin Päts (1874–1956) 11. riigivanem | 12.2.1931–19.2.1932 | Põllumeeste Kogud |
|  | Jaan Teemant (1872–1941?) 12. riigivanem | 19.2.–19.7.1932 | Põllumeeste Kogud |
|  | Karl August Einbund (1888–1942) 13. riigivanem | 19.7.–1.11.1932 | Põllumeeste Kogud |
|  | Konstantin Päts (1874–1956) 14. riigivanem (4. kausi) | 1.11.1932–18.5.1933 | Põllumeeste Kogud |
|  | Jaan Tõnisson (1868–1941?) 15. riigivanem | 18.5.–21.10.1933 | Kansallinen keskustapuolue |
|  | Konstantin Päts (1874–1956) 16. riigivanem | 21.10.1933–24.1.1934 | Põllumeeste Kogud |
|  | Konstantin Päts (1874–1956) pääministeri, hoiti riigivanemin tehtäviä | 24.1.1934–3.9.1937 | Põllumeeste Kogud |
Lähde:
Aikuiset (televisiosarja)

| Aikuiset |
| --- | --- |

Tyyli:  komedia, draama
Kestoaika:  22 minuuttia
Luoja(t):  Anna Brotkin
Pääosissa:   Anna Airola  Elias Salonen  Mikko Kauppila  Ville Myllyrinne 
Alkuperämaa:  Suomi
Alkuperäiskieli:  suomi
Verkko:  Yle Areena, Yle TV2
Julkaistu:  15. maaliskuuta 2019 – 12. syyskuuta 2022
Tuotantokausia:  3
Jaksoja:  30 + 4 erikoisjaksoa
Ikäraja:   
Sisältömerkintä:   
Tuotanto
Tuottaja(t):  Pietari Vappula Matti Kajander (Yle)
Vastaava(t) tuottaja(t):  Olli Haikka
Ohjaaja(t):  Anna Dahlman
Käsikirjoittaja(t):  Anna Brotkin
Leikkaaja(t):   Dimitri Okulov  Menni Renvall 
Lavastaja(t):   Okku Rahikainen  Tuomas Kyrö  Outi Kallio 
Kuvaaja(t):   Päivi Kettunen  Aarne Tapola  Italo Moncada 
Tuotantoyhtiö(t):  Yellow Film & TV
Palkinnot
Voitetut:  Kultainen Venla Komediasarja 2021 Komediasarja 2022 Kultainen Venla Käsikirjoittaja (fiktio) 2021, Anna Brotkin Kultainen Venla Ohjaaja (fiktio) 2021, Anna Dahlman Kultainen Venla Pääosanäyttelijä 2022, Anna Airola
Ehdokkuudet:  Kultainen Venla Komediasarja 2019 Komediasarja 2022 Kultainen Venla Miesnäyttelijä 2021, Elias Salonen Kultainen Venla Naisnäyttelijä 2021, Anna Airola Kultainen Venla Sivuosanäyttelijä 2022, Miro Lopperi Kultainen Venla Käsikirjoittaja (fiktio) 2022, Anna Brotkin Kultainen Venla Ohjaaja (fiktio) 2022, Anna Dahlman
Aiheesta muualla
IMDb 
Aikuiset on suomalainen draamakomediasarja, jonka pääosissa näyttelevät Anna Airola, Elias Salonen, Mikko Kauppila ja Ville Myllyrinne. Sarjan on ohjannut Anna Dahlman ja käsikirjoittanut Anna Brotkin. Nuorille aikuisille suunnatussa sarjassa seurataan 24-vuotiaan helsinkiläisen Oonan elämää. Sarjan on sanottu pyrkivän esittämään uudenlaista aikuisuuskuvaa ja kuvaamaan esimerkiksi valintojen vaikeutta ja päämäärättömyyttä. Y-sukupolven eli niin kutsuttujen milleniaalien arkea kuvataan muun muassa kevyellä komiikalla, nopeatempoisella dialogilla ja suurella määrällä musiikkia.
Sarjaa tuotettiin kolme tuotantokautta, joissa on kaikissa kymmenen jaksoa. Jaksot kestävät noin 22 minuuttia. Ensimmäinen tuotantokausi kuvattiin kesällä 2018, ja se julkaistiin ensimmäisenä Yle Areenassa maaliskuussa 2019. Televisiossa ensimmäistä kautta alettiin esittää Yle TV2:lla 1. huhtikuuta alkaen. Toinen tuotantokausi kuvattiin kesällä 2020, ja se julkaistiin Yle Areenassa 27. tammikuuta 2021. Toisen kauden televisioesitys käynnistyi kahden jakson viikkotahdilla 27. tammikuuta. Tuotantokausien välissä tuotettiin neljä noin 15 minuutin pituista erikoisjaksoa, jotka julkaistiin helmikuun ja elokuun välissä vuonna 2020. Kolmannen ja samalla viimeisen kauden jaksot julkaistiin 12. syyskuuta 2022.
Paljon katsojia kerännyt sarja on saanut hyvän vastaanoton, ja sitä on kutsuttu loistavaksi kuvaukseksi nuorten aikuisten elämästä Helsingissä. Yhteensä Aikuiset on voittanut viisi Kultainen Venla -palkintoa.
Tuotanto > Hahmot ja näyttelijät

Brotkin ja Dahlman ovat kertoneet saaneensa hahmoihin vaikutteita uudemmista suoratoistopalvelujen alkuperäissarjoista, joissa on heidän mukaansa poikkeuksellisen omaperäisiä ja yksityiskohtaisia hahmoja, joita ei valtavirran draama- tai komediasarjoissa ole aikaisemmin juuri ollut.
Sarjan tekijät ovat kuvanneet, että komediasarjojen naisroolit ovat yleensä mieshahmoja vahtivia korrekteja tosikkoja, eivätkä päähenkilöitä tai hauskoja koheltajia. Brotkin on todennut, että juuri siksi naispuolisesta Oona-päähahmosta oli tärkeää kirjoittaa koominen luonne. Brotkin ja Dahlman halusivat korjata kuvaa myös keski-ikäisistä mieshahmoista, joilla on usein heidän mukaansa epäasiallinen ja muita hahmoja haastava persoona, tai jopa rasistinen ja misogynistinen rooli. Oonan isä Markku (Ville Myllyrinne) ei hankaloita tyttärensä elämää, vaan esiintyy tapahtumia sivusta seuraavana tarkkailijahahmona. Hahmoa on arvioitu samaistuttavaksi erityisesti vanhemmille katsojille. Sarjan mieshahmoja on kuvailtu huomattavan kilteiksi ja hyväntahtoisiksi, ja käsikirjoittaja Anna Brotkinin mukaan ymmärtäväisiksi kirjoitetut mieshahmot kannustavat ja tukevat epävarmaa Oonaa.
Aikuiset on päähenkilö Oonaa esittävälle Anna Airolalle ensimmäinen televisiorooli. Näyttelijä kertoo hakeneensa koekuvauksiin spontaanisti, eikä hän tiennyt hakeneensa pääosaan. Sopivia näyttelijöitä haettiin sadoilla casting-nauhoilla. Brotkin on paljastanut, että päärooli Oona oli kirjoitettu jo ennen koekuvauksia, mutta Airolan valinnan myötä hahmoa muokattiin enemmän näyttelijän tyyliseksi. Päähahmon oli alun perin tarkoitus olla ilkeämpi, mutta Airolan mukaantulon jälkeen rooliin lisättiin lempeyttä – Brotkinin mukaan lopullinen Oona on ärsyttävä, mutta myös ihana hahmo olematta kuitenkaan yksinkertaisen hyvä ihminen. Airolan mukaan ”eksistentialistisesta kriisistä” kärsivä hahmo on impulsiivinen ja ”yrittää olla tosi cool, vaikka olisi coolimpi, jos ei yrittäisi.” Kulttuuritoimituksessa hahmoa on kutsuttu muun muassa draamakuningattareksi. Pääosien esittäjät roolitettiin jo käsikirjoitusvaiheen puolessavälissä, minkä vuoksi hahmoja ehdittiin mukauttamaan näyttelijöiden luonnollisiin puhetapoihin.
Sarjan toinen päärooli on Arttu, Oonan paras ystävä. Arttua on kuvailtu sympaattiseksi freelancer-taiteilijaksi, joka kannustaa Oonaa ryhdistäytymään. Arttua esittää Elias Salonen, Airolan kurssikaveri Teatterikorkeakoulussa. Kaksikon aikaisempi yhteistyö auttoi heitä improvisoimaan Aikuisten kuvauksissa, ja useampi improvisoitu kohtaus päätyi lopulta sarjaan.
Tuotanto > Tapahtumapaikat

Pääosin sarja on kuvattu Helsingin Kalliossa, jossa päähenkilö Oona asuu ja pyörittää pientä kahvilaa Kolmannella linjalla. Toista tuotantokautta varten kahvila siirrettiin Neljännelle linjalle. Kaupunginosa on tuttu sekä ohjaaja Dahlmanille, käsikirjoittaja Brotkinille että näyttelijä Airolalle, jotka ovat kaikki kertoneet asuneensa siellä – sarjan ”kalliolaisuuden” on sanottu pohjautuvan juuri tekijöiden omiin kokemuksiin. Useita kohtauksia sijoittuu elokuvateatteri Rivieran ympäristöön. Tapahtumapaikoista hyvin keskeinen kahvila sai vaikutteita oikeasta kalliolaisesta kahvilasta. ”Kliseistä kalliolaista hipster-kulttuuria” kuvaavaa sarjaa onkin jälkeenpäin kutsuttu dialogiltaan uskottavaksi. Kalliossa asuvaan nuoren ikäpolven ”kuplaan” yhdistettäviä piirteitä, joita on ammennettu mukaan sarjaan, ovat muun muassa veganismi ja kierrätysvaatteiden suosiminen. Erityisesti päähahmojen osalta Aikuiset käsitteleekin myös kaupunginosaidentiteettiä, ja sarjaa on kutsuttu ”rakkauslauluksi Kalliolle”.
Toinen merkittävä tapahtumapaikka on Punavuori, josta päähahmo Oona rakentaa ikään kuin hienostelevaa vastakohtaa maanläheiselle Kalliolle. Yksi jakso sijoittuu Oonan lapsuuden ympäristöön Kokkolaan, joka valittiin mukaan siksi, että se on päänäyttelijä Airolan kotipaikkakunta. Aikataulusyistä Kokkola-kohtaukset kuvattiin kuitenkin Vantaalla ja Järvenpäässä.
Tuotanto > Musiikki ja puvustus

Käsikirjoittaja Anna Brotkinin ensimmäisiä tavoitteita sarjan tuotannossa oli saada mukaan muihin suomalaisiin sarjoihin verrattuna huomattavasti enemmän musiikkia, jotta esitetty nuorten aikuisten maailma välittyisi katsojalle paremmin. Sarjan jaksoissa soitetaan usean eri aikakauden pop- ja R’n’B-kappaleita sekä erityisesti 1990-luvun rap-musiikkia, ja suurimman osan kappaleista Brotkin valitsi mukaan jo käsikirjoitusvaiheessa. Brotkin on sanonut esitetyn musiikin olleen kallista, ja siksi sille varattiin etukäteen huomattava budjetti. Tuotantokausien ääniraidoilla on mukana useita kotimaisia artisteja, kuten Alma, Cledos, Ibe, Ruusut, Lauri Haav ja Vesta.
1990-luvun tyyli näkyy myös Kaisa Pohjolan suunnittelemassa puvustuksessa. Anna Brotkin kertoi seuranneensa nuorten pukeutumista muun muassa Instagramissa. Näyttelijä Elias Salonen on maininnut Harry Stylesin olleen esimerkki Arttu-hahmon puvustamiselle sarjan viimeisellä kaudella.
Jaksot ja roolit > Ensimmäinen tuotantokausi

Sarja kertoo 24-vuotiaasta, Helsingin Kalliossa asuvasta kahvilayrittäjästä, Oonasta (es. Anna Airola), jolla on elämälleen suuria suunnitelmia, mutta ei päätöskykyä. Oona kohtaa haasteita niin yrittämisessä ja parisuhteessa kuin haaveidensa määrittelyssäkin. Oonan entinen poikaystävä Tuomas (Eppu Pastinen) puolestaan perustaa Helsingin Punavuoreen kilpailevan kahvilan uuden tyttöystävänsä Yolan (Aksa Korttila) kanssa. Keskeisissä rooleissa ovat myös Oonan paras ystävä Arttu (Elias Salonen), joka on ehtinyt kokeilla useampaakin työalaa, Oonan Markku-isä (Ville Myllyrinne) sekä Oonan on-off-poikaystävä Kuisma (Mikko Kauppila).
Sarjan ensimmäinen tuotantokausi kuvattiin kesällä 2018. Ohjaaja Anna Dahlman kuvaili noin kuukauden kestänyttä kuvausvaihetta kiireiseksi.
| Jakso | Nimi | Julkaisu Yle Areenassa | Ensiesitys Yle TV2:lla | Ikäraja |
| --- | --- | --- | --- | --- |
| 1 | Oona | 15. maaliskuuta 2019 | 1. huhtikuuta 2019 |  |
| 2 | Offline | 15. maaliskuuta 2019 | 8. huhtikuuta 2019 |  |
| 3 | Puna-fucking-vuori | 15. maaliskuuta 2019 | 15. huhtikuuta 2019 |  |
| 4 | Somebody | 15. maaliskuuta 2019 | 22. huhtikuuta 2019 |  |
| 5 | Bosslady | 15. maaliskuuta 2019 | 29. huhtikuuta 2019 |  |
| 6 | Sunnuntai | 15. maaliskuuta 2019 | 6. toukokuuta 2019 |  |
| 7 | Äitihaava | 15. maaliskuuta 2019 | 13. toukokuuta 2019 |  |
| 8 | Kakku | 15. maaliskuuta 2019 | 20. toukokuuta 2019 |  |
| 9 | Kokkola | 15. maaliskuuta 2019 | 27. toukokuuta 2019 |  |
| 10 | Minäminäminä | 15. maaliskuuta 2019 | 3. kesäkuuta 2019 |  |